ചേരമാന്‍ ജുമാ മസ്ജിദ്‌ - വിക്കിപീഡിയ

# ചേരമാന്‍ ജുമാ മസ്ജിദ്‌

### വിക്കിപീഡിയ, ഒരു സ്വതന്ത്ര വിജ്ഞാനകോശം.

പഴയ കാലത്തെ ചേരമാന്‍ പള്ളി- കേരളീയ വാസ്തു ശില്പകലയുടെ മാതൃക കാണാം
ചേരമാന്‍ പള്ളി ഇന്ന്

ചേരമാന്‍ ജുമാ മസ്ജിദ്‌ ആണ് ഇന്ത്യയിലെ ആദ്യത്തെ മുസ്ലീം പള്ളി(cheraman juma masjid). ഇന്ത്യയിലെ തന്നെ ജുമ‍‘അ നമസ്കാരം ആദ്യമായി ചെയ്യപ്പെട്ട പള്ളി. ഇതേ വകുപ്പില്‍ ലോകത്തെ രണ്ടാമത്തെ പള്ളിയും ഇതു തന്നെ. കൊടുങ്ങല്ലൂരിലെ ചേരമാന്‍ പറമ്പില്‍ സ്ഥിതി ചെയ്യുന്നു. ഇന്ത്യന്‍ രാഷ്ട്രപതി ഇഈയിടെ ഇവിടം സന്ദര്‍ശിച്ചിരുന്നു. അറബി സന്ന്യസിവര്യനായ മാലിക് ഇബ്നു ദിനാര്‍ ആണ് ഇതു പണികഴിപ്പിച്ചത്. അന്നത്തെ കേരളീയ വാസ്തു ശില്പകലയുടെ മാതൃകയിലാണ് ഇത് അന്ന് ഉണ്ടായിരുന്നത്. എന്നാല്‍ ഇന്ന് വളരെയേറേ മാറ്റം വന്നിട്ടുണ്ട്. എന്നാലും പഴയ ക്ഷേത്രക്കുളങ്ങളെ അനുസ്മരിപ്പിക്കുന്ന കുളം ഇന്നു സം‍രക്ഷിക്കപ്പെട്ടിട്ടുണ്ട്.

അനിസ്ലാമികമെന്ന്‌ ചില മുസ്ലിം കേന്ദ്രങ്ങളെങ്കിലും കരുതുന്ന ആചാരങ്ങള്‍ നടക്കുന്ന മുസ്ലിം ദേവാലയമാണ്‌ ഈ പള്ളി. അടുത്തകാലത്ത്‌ ഈ ആചാരങ്ങള്‍ വിവാദമുണ്ടാക്കുകയും ചെയ്തു.[തെളിവുകള്‍ ആവശ്യമുണ്ട്] കഴിഞ്ഞ വര്‍ഷങ്ങളില്‍ വിജയദശമിനാളില് ചേരമന്‍ പള്ളിയില്‍ കുട്ടികളെ എഴുത്തിനിരുത്തിയ സംഭവം വാര്ത്താപ്രാധാന്യം നേടിയിരുന്നു. ഹിന്ദുക്കളും മുസ്ലിങ്ങളും കുട്ടികളെ അവിടെ എഴുത്തിനിരുത്തുകയുണ്ടായി. ചില മുസ്ലിം കേന്ദ്രങ്ങള്‍ എതിര്പ്പ്‌ പ്രകടിപ്പിച്ചെങ്കിലും കൊടുങ്ങല്ലൂരിലെ പ്രബുദ്ധരായ മുസ്ലിം സഹോദരങ്ങള്‍ ചടങ്ങില്നിന്ന്‌ പിന്മാറിയില്ല. പഴയ ചരിത്രത്തിന്റെ ഒരു തിരുശേഷിപ്പാണിതെന്ന കാര്യം അധികമാരും അറിഞ്ഞിട്ടില്ല.

അതുപോലെതന്നെ, നിലവിളക്ക്‌ കൊളുത്തിവയ്ക്കുന്ന ഇന്ത്യയിലെതന്നെ ഏക മുസ്ലിം പള്ളിയാണ്‌ ചേരമാന് പള്ളി.[തെളിവുകള്‍ ആവശ്യമുണ്ട്] നിലവിളക്ക്‌ കൊളുത്തുന്നത്‌ നിഷിദ്ധമാണെന്ന ഇസ്ലാമിക സങ്കല്പത്തിന്‌ വിരുദ്ധമാണിത്‌. എന്നാലും നിലവിളക്ക്‌ ചേരമാന് പള്ളിയുടെ സാംസ്കാരികചരിത്രത്തിന്റെ ഭാഗമായിത്തന്നെ നിലനില്ക്കുകയാണ്‌. പള്ളിസന്ദര്ശിക്കുന്നവര്‍ക്ക്‌ ഈ വിളക്കിലെ എണ്ണ പ്രസാദമായി നല്കുകയും ചെയ്യുന്നു. ഹിന്ദുവെന്നോ മുസ്ലീമെന്നോ വ്യത്യാസമില്ലാതെയാണ്‌ ഈ എണ്ണ പ്രസാദമായി വാങ്ങാന് കൊടുങ്ങല്ലൂര്‍ നിവാസികള്‍ ഈ പള്ളിയിലെത്തുന്നത്‌. ഇസ്ലാമിക സംസ്കാരം എത്തുന്നതിനുമുമ്പുതന്നെയുള്ള ബുദ്ധമതപാരമ്പര്യത്തിന്റെ തുടര്‍ച്ചയാണ്‌ ഇപ്പോഴത്തെ ഈ ആചാരങ്ങള് എന്നാണ് ഇത് സൂചിപ്പിക്കുന്നത്

### [തിരുത്തുക] ചേരമാന്‍ പെരുമാളും പള്ളിവാണ പെരുമാളും

അവസാനത്തെ ചേരരാജാവായിരുന്ന ചേരമാന്‍ പെരുമാന് ഇസ്ലാംമതം സ്വീകരിച്ച്‌ മെക്കയ്ക്ക്‌ പോയതായും അതിനെ തുടര്ന്ന്‌ കേരളത്തില്‍(കൊടുങ്ങല്ലൂര്‍) എത്തിയ മാലിക്‌ ഇബ്‌നു ദിനാറാണ്‌ ഇന്നത്തെ ചേരമാന്‍ പള്ളി സ്ഥാപിച്ചതെന്നും പറയുന്നുണ്ട്‌. എന്നാല്‍ ചേരമാന്‍ പെരുമാള്‍ ബുദ്ധമതമാണ് സ്വീകരിച്ചത് എന്നും മുസ്ലീം പരിവര്‍ത്തനങ്ങള്‍ അന്ന് നടന്നിരുന്നില്ല എന്നും വാദിക്കുന്നവരുണ്ട്.[1] ചേരമാന്‍ പെരുമാളും പള്ളിവാണ പെരുമാളും ഒന്നാണോ അതോ വ്യത്യസ്തകാലഘട്ടത്തില് ജീവിച്ചിരുന്നവരാണോ എന്ന കാര്യത്തില്‍ ചരിത്രകാരന്മാര്ക്കിടയില് അഭിപ്രായവ്യത്യാസമുണ്ട്‌. എന്തായാലും മാലിക്‌ ദിനാറുമായി ബന്‌ധമുള്ള ഒരു ചേരരാജാവ്‌ ഉണ്ടെന്നത്‌ തര്ക്കമറ്റകാര്യമാണ്‌. ആ ചേരരാജാവ്‌ ഇസ്ലാംമതം സ്വീകരിച്ചിരിക്കാനും സാദ്ധ്യതയുണ്ട്‌. ഇന്നത്തെ കൊടുങ്ങല്ലൂരില് ഇസ്ലാമിക സമൂഹം ശക്തമാണെന്നത്‌ ഇക്കാര്യം വെളിപ്പെടുത്തുന്നുമുണ്ട്‌. ഇദ്ദേഹത്തിന്റെ കാലഘട്ടം ക്രി.വ. 800-844 ആയിരിക്കാമെന്ന്‌ ഇളംകുളം കുഞ്ഞന്പിള്ള അഭിപ്രായപ്പെടുന്നുമുണ്ട്‌ . [2]

### [തിരുത്തുക] ആധാരസൂചിക

1. ↑ പി.കെ. ബാലകൃഷ്ണന്‍., ജാതിവ്യവസ്ഥയും കേരള ചരിത്രവും; 2005 കറന്‍റ് ബുക്സ്. തൃശൂര്‍.ISBN 81-226-0468-4
2. ↑ ഇളംകുളം കുഞ്ഞന്‍പിള്ള - ചില കേരളചരിത്ര പ്രശ്നങ്ങള്, ഭാഗം 2, പുറം 57

Retrieved from "http://ml.wikipedia.org../../../%E0%B4%9A/%E0%B5%87/%E0%B4%B0/%E0%B4%9A%E0%B5%87%E0%B4%B0%E0%B4%AE%E0%B4%BE%E0%B4%A8%E0%B5%8D%E2%80%8D_%E0%B4%9C%E0%B5%81%E0%B4%AE%E0%B4%BE_%E0%B4%AE%E0%B4%B8%E0%B5%8D%E0%B4%9C%E0%B4%BF%E0%B4%A6%E0%B5%8D%E2%80%8C.html"

സൂചിക: തെളിവില്ലാ‍ത്ത വാചകങ്ങളുള്ള ലേഖനങ്ങള്‍‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- Español